
Ib. c. 14. Cum ventum in aciem, turpe principi virtute
vinci, turpe comitatui virtutem principis non adaequare. Jam
vero infame in omnem vitam ac probrosum superstitem prin-
cipi suo ex acie recessisse. Ilium defendere, tueri, sua quoque
fortia facta gloriae ejus adsignare praecipuum sacramentum est.
Princip'es pro victoria pugnant, comites pro principe. Si civitas
in qua orti sunt longa pace et otio torpeat, plerique nobilium
adolescentium petunt ultro eas nationes quae turn bellum
aliquod gerunt, quia et ingrata genti quies, et facilius inter
ancipitia clarescunt, magnumque comitatum non nisi vi bello-
que tueare. Exigunt enim a principis sui liberalitate ilium
bellatorem equum, illam cruentam victricemque frameam.
Nam epulae et, quanquam incompti, largi tamen, apparatus
pro stipendio cedunt. Materia munificentiae per bella et,
raptus. . . .

Ib. c. 15. Mos est civitatibus ultro ac viritim conferre
principibus yel armentonim vel frugum, quod pro honore
acceptum etiam necessitatibus subvenit. . . .

Ib. c. 16. Nullas Germanorum populis urbes habitari satis
notum est : ne pati quidem inter se junctas sedes. Colunt dis-
creti ac diversi, ut fons, ut campus, ut nemus placuit. Vicos
locant non in nostrum morem conexis et cohaerentibus aedi-
ficiis : suam quisque domum spatio circumdat, sive adversus
casus ignis remedium, sive inscitia aedificandi. . . .

Ib. c. 17. . . . Prope soli barbarorum singulis uxoribus con-
tent! sunt, exceptis admodum paucis, qui non libidine sed ob
nobilitatem plurimis nuptiis ambiuntur.

Ib. c. 18. Dotem non uxor marito, sed uxori maritus offert.
. .. munera non ad delicias muliebres quaesita, nee quibus nova
nupta comatur, sed boves et frenatum equum et scutum cum
framea gladioque. In haec munera uxor accipitur, atque in
vicem ipsa armorum aliquid viro adfert : hoc maximum vincu-
lum, haec arcana sacra, hos conjugales deos arbitrantur. Ne se
mulier extra virtutum cogitationes extraque bellorum casus
putet, ipsis incipientibus matrimonii auspiciis admonetur venire
se laborum periculorumque sociam, idem in pace, idem in
praelio passuram ausuramque. . . .

Ib. c. 19. ... plusque ibi boni mores valent, quam alibi bonae
leges. . . .

Ib. c. 20. Heredes . . . successoresque sui cuique liberi, et
nullum testamentum. Si liberi non sunt, proximus gradus in
possessione fratres, patrui, avunculi. Quanto pitas propin-